Topatut hanskat toivat kilpailukieltoa | Urheilu | Iltalehti.fi
Topatut hanskat toivat kilpailukieltoa
Keskiviikko 11.2.2009 klo 12.35 Välisarjan nyrkkeilijä Antonio Margarito menetti lisenssinsä vuodeksi nyrkkeilyhanskoista löytyneiden sääntöjen vastaisten kovien toppausten takia. Margarito jäi kiinni kepulikonstista ennen ottelua Shane Mosleya vastaan. Margarito hävisi tammikuussa käydyn ottelun tyrmäyksellä.Margarito on yhdysvaltalainen ammattilainen, joka asuu Meksikossa. Ottelukielto koskee Kaliforniaa, mutta käytännössä koko maata, koska Yhdysvaltain eri osavaltioiden nyrkkeilyliitot noudattavat toisen langettamia rangaistuksia.Margariton valmentaja Javier Capatillo otti syyn tapauksesta itselleen. Capatillo kertoi, että oli epähuomiossa laittanut kielletyt toppaukset Margariton rystysten kohdalle. Mosleyn valpas valmentaja Nazim Richardson havaitsi kierouden ja toppaukset poistettiin.Margariton selitykset siitä, ettei hän havainnut mitään outoa hanskoissaan, ei vakuuttanut kurinpitäjiä. Myös Capatillo menetti lisenssinsä vuodeksi.Margariton, 30, piti otella WBA-liiton välisarjan tittelistä kesäkuussa Miguel Cottoa vastaan, mutta tämä ottelu jää häneltä ainakin väliin. Margarito voitti Cotton edellisessä titteliottelussa viime heinäkuussa. Facebook